**Klinikassistent søges til en spændende vikar stilling midt i Roskilde by.**

**Vi søger** en frisk klinikassistent til en vikar stilling (30 timer fordelt på 4 dage – foreløbigt i 6 måneder, med mulighed for forlængelse) på en spændende, travl arbejdsplads, med engagerede kollegaer og i et velfungerende teamwork, midt i Roskilde by, beliggende i gågaden tæt på offentligt transport og parkeringsmuligheder.

Som person brænder du for faget og sætter en ære i dit arbejde. Du er vant til at tage initiativ og gennemføre tiltag, som er afstemt med dine kollegaer. Loyalitet er en del af din personlighed og du har interesse i et godt samarbejde.

**Vi tilbyder** et job med masser af udfordringer og faglig sparring, på en top moderne digitaliseret Tandlægeklinik med bla. elektronisk journal (Al Dente), Cerec digital porcelæns arbejde og digitalrøntgen/panorama røntgen.

Vort team består af 2 Tandlæger, 2 tandplejer samt 5 klinikassistenter. Vi beskæftiger os med alle former for tandbehandling, bla. kosmetisk tandpleje herunder tandregulering m. bla. Suresmile / Invisalign, kirurgi herunder implantat behandlinger, laser, advanceret protetik.

**Tiltrædelse 1.10.2024 el. efter aftale**. (Gerne før).

**Send venligst skriftlig ansøgning + cv til:**  receptionen@tandicentrum.dk

 **Tandlægerne I Centrum v/ Lars Weltzer • Algade 5 • 4000 Roskilde • Tlf. 46351243**

 **www.tandicentrum.dk**



 Vi passer på dit smil ….